युवाशक्ति के सहारे दुनिया में कई बार नई इबारतें लिखी जा चुकी हैं. क्रांतियां हुईं. कई बार सत्ता परिवर्तन हुए. लेकिन उनमें सक्षम और जागरूक नेतृत्व था जो बाद में मील का पत्थर बना. उनमें कोई भी केजरी जैसा रणछोड़दास नहीं था. जब सेनापति अपने पीछे चलने वाली सेना को मोर्चे तक ले जाने के बाद खुद भाग खड़ा हो तो उससे बड़ी त्रासदी और कुछ नहीं हो सकती. यह भारत का दुर्भाग्य ही कहा जाएगा कि यहां किसी युवा ने अपनी नेतृत्व क्षमता के बूते देश को अपने पीछे होने को विवश किया हो. ऐसा कभी नहीं हुआ. कुछ आए जरूर लेकिन उनमें समर्पण, प्रतिबद्धता और फौलादी इरादों का अकाल था.